## Rješenje kojim se društvu Olympia Vodice d.d., Vodice, odobrava objavljivanje dopune podataka iz skraćenog Prospekta pri uvrštenju dionica društva Olympia Vodice d.d., Vodice,...

### NN 87/2007 (22.8.2007.), Rješenje kojim se društvu Olympia Vodice d.d., Vodice, odobrava objavljivanje dopune podataka iz skraćenog Prospekta pri uvrštenju dionica društva Olympia Vodice d.d., Vodice,...

# HRVATSKA AGENCIJA ZA NADZOR FINANCIJSKIH USLUGA

**2696**

Sukladno odredbama članka 15. stavak 1. točka 4. alineja 1. i članka 8. stavak
1. Zakona o Hrvatskoj agenciji za nadzor financijskih usluga (»Narodne novine«,
broj 140/05) te članka 25. stavak 2. Zakona o tržištu vrijednosnih papira
(»Narodne novine« br. 84/02 i 138/06), na temelju zahtjeva društva Olympia
Vodice d.d., Vodice, Ljudevita Gaja b.b. o odobrenju objavljivanja dopune
podataka iz skraćenog Prospekta pri uvrštenju dionica društva Olympia Vodice
d.d., Vodice, Ljudevita Gaja b.b., u kotaciju javnih dioničkih društava, Uprava
Hrvatske agencije za nadzor financijskih usluga je na sjednici održanoj 2.
kolovoza 2007. godine, donijela

## RJEŠENJE

### O ODOBRENJU OBJAVLJIVANJA DOPUNE PODATAKA

1. Društvu Olympia Vodice d.d., Vodice, Ljudevita Gaja b.b., odobrava se
objavljivanje dopune podataka iz skraćenog Prospekta pri uvrštenju dionica
društva Olympia Vodice d.d., Vodice, Ljudevita Gaja b.b., u kotaciju javnih
dioničkih društava, čije je objavljivanje odobrila Hrvatska agencija za nadzor
financijskih usluga Rješenjem klasa: UP/I-451-04/07-12/2, urbroj: 326-111/07-7,
od 19. srpnja 2007. godine.
2. Ovo rješenje objavit će se u »Narodnim novinama«.

```
Obrazloženje
```

Društvo Olympia Vodice d.d., Vodice, Ljudevita Gaja b.b. (dalje: Društvo),
podnijelo je 2. kolovoza 2007. godine, zahtjev za odobrenje objavljivanja dopune
podataka iz skraćenog Prospekta pri uvršte­nju dionica društva Olympia Vodice
d.d., Vodice, Ljudevita Gaja b.b., u kotaciju javnih dioničkih društava,
sukladno odredbi članka 25. stavak 1. Zakona o tržištu vrijednosnih papira
(»Narodne novine«, broj 84/02 i 138/06, daljnjem tekstu: Zakon) i dokumentaciju
u privitku istog. Objavu podataka iz skraćenog Prospekta, Hrvatska agencija za
nadzor financijskih usluga (u daljnjem tekstu: Agencija) odobrila je svojim
rješenjem, klasa: UP/I-451-04/07-12/2, urbroj: 326-111/07-7, od 19. srpnja 2007.
godine.
Sukladno zahtjevu Društva za odobrenje objavljivanja dopune podataka iz
skraćenog Prospekta pri uvrštenju dionica društva Olympia Vodice d.d., Vodice,
Ljudevita Gaja b.b., u kotaciju javnih dioničkih društava i priloženoj
dokumentaciji, u skraćenom Prospektu ispravljaju se podaci koji se odnose na
iznos temeljnog kapitala Društva i broj dionica koje se uvrštavaju u kotaciju
javnih dioničkih društava, i to na način da se iznos temeljnog kapitala od
99.818.148,60kuna, ispravlja u 116.732.401,80 kuna u prvom odlomku poglavlja«
Temeljni kapital, dionice i raspodjela dobiti». U poglavlju »Općenito«, broj
izdanih dionica Društva od 400.860 dionica ispravlja se u broj od 468.786
dionica.
Nadalje, u poglavlju »Struktura dioničara« ispravljaju se podaci o broju dionica
i udjelu u temeljnom kapitalu dioničara koji posjeduju 5% ili više dionica
Društva te se u skraćeni Prospekt dodaje poglavlje »Tromjesečni nerevidirani
financijski izvještaji za Olympia Vodice d.d. (razdoblje od 1. 1. do 30. 6.
2007. godine)«.
U poglavlju »Predmet poslovanja društva« dodaju se nove djelatnosti, a u
poglavlju »Porezni tretman dividende« ispravlja se podatak o oporezivanju
inozemnih pravnih osoba.
Sve ostali dijelovi skraćenog Prospekta ostaju neizmijenjeni.
Društvo je uplatilo naknadu i administrativnu pristojbu, suklad­no Pravilniku o
vrsti i visini naknada i administrativnih pristojbi Hrvatske agencije za nadzor
financijskih usluga (»Narodne novine« br. 45/96 i 11/07).
Ocjenjujući utvrđeno činjenično stanje, Agencija smatra da su ispunjeni uvjeti
za odobrenje objavljivanja dopune podataka iz skraćenog Prospekta pri uvrštenju
dionica društva Olympia Vodice d.d., Vodice, Ljudevita Gaja b.b., u kotaciju
javnih dioničkih društava, pa je na temelju odredbe članka 25. stavak 2. Zakona,
riješeno kao u izreci.
Sukladno odredbi članka 25. stavka 3. Zakona, Društvo Olympia Vodice d.d.,
Vodice, Ljudevita Gaja b.b., obvezno je sljedećeg rad­nog dana od dana primitka
ovog rješenja objaviti dopunu skraćenog Prospekta na isti način kao i skraćeni
Prospekt, odnosno na način iz članka 24. stavak 1. Zakona te predmetnu dopunu
ugraditi u tekst skraćenog Prospekta tako da predstavlja njegov integralni dio.
Na temelju odredbe članka 8. stavak 3. Zakona o Hrvatskoj agenciji za nadzor
financijskih usluga, ovo rješenje objavljuje se u »Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali se može pokrenuti upravni spor
podnošenjem tužbe Upravnom sudu Republike Hrvatske u roku od 30 dana od dana
primitka ovog rješenja.

Klasa: UP/I-451-04/07-12/12
Urbroj: 326-111/07-2
Zagreb, 2. kolovoza 2007.

Član Uprave
**Ivan Vrljić**, v. r.

Rješenje, NN 87/2007-2696
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)